Komisijos reglamentas (EB) Nr. 1202/2001
2001 m. birželio 19 d.
iš dalies keičiantis Reglamentą (EB) Nr. 174/1999, nustatantį išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1670/2000 [2], ypač į jo 30 straipsnio 1 dalį ir 31 straipsnio 3 dalį,
kadangi:
(1) Komisijos reglamento (EB) Nr. 174/1999 [3] 20a straipsnyje su paskutiniais pakeitimais, padarytais Reglamentu (EB) Nr. 806/2001 [4], yra nustatytos pieno miltelių kvotos, skirtos eksportui į Dominikos Respubliką, remiantis Europos bendrijos bei Dominikos Respublikos pasirašytu ir Tarybos sprendimu 98/486/EB [5] patvirtintu Susitarimo memorandumu, valdymo nuostatos. Reikėtų patikslinti eksporto licencijų, išduotų pagal tą kvotą, numatomą galiojimo laiką.
(2) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 174/1999 20a straipsnio 13 dalis pakeičiama taip:
"13. Nepaisant 6 straipsnio nuostatų, eksporto licencijos galioja nuo tikrosios jų išdavimo dienos, kaip nurodyta Reglamento (EB) Nr. 1291/2000 23 straipsnio 2 dalyje, iki kvotos metų, kuriems buvo pateikta paraiška licencijai gauti, birželio 30 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas licencijoms, išduotoms nuo 2001 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 19 d.